
Apakah inisiatif/idea baru (yang tidak dilaksanakan oleh Kerajaan BN sebelum ini) dalam sektor pelancongan yang paling membanggakan Kerajaan Negeri sejak 2008 dan nyatakan perkembangannya. Perincikan jumlah perbelanjaan kerajaan dalam membangunkan setor ini dan berapakah pendapatan negeri.

Dimaklumkan bahawa soalan ini akan dijawab oleh YB Danny Law Heng Kiang.

Industri Pelancongan ketika ini menghadiri kemelesetan. Apakah langkah-langkah yang telah dan akan diambil oleh Kerajaan Negeri untuk mengatasi masalah ini.

Berdasarkan data statistik yang diterbitkan oleh Tourism Malaysia, Pulau Pinang telah mencatat penambahan pelancong-pelancong yang menginap di hotel-hotel Pulau Pinang dari tahun 2009-2011. 
Tambahan lagi, pada tempoh Januari-Jun 2012, Pulau Pinang telah mencatat sejumlah 1,881,137 pelancong-pelancong yang telah menginap di hotel-hotel di Pulau Pinang, 0.44% lebih daripada jumlah pada tempoh yang sama di 2011.


                                                                                                       Statistik Penginapan Hotel di Pulau Pinang        
 Statistik Penginapan Hotel di Pulau Pinang 09-11                              Januari-Jun 2011 / 2012
	 
	2009
	2010
	2011
	
	 
	2011
	2012

	Domestik
	2,982,687
	2,942,544
	2,956,390
	
	Domestik
	1,124,962
	1,103,505

	Asing
	2,977,642
	3,048,320
	3,063,564
	
	Asing
	747,948
	777,632

	Jumlah
	5,960,329
	5,990,864
	6,019,954
	
	Jumlah
	1,872,910
	1,881,137

	%Perubahan
	 
	0.51%
	0.49%
	
	%Perubahan
	 
	0.44%


Walaubagaimanapun, Kerajaan Negeri akan terus mempergiatkan aktiviti promosi dan pemasaran Pulau Pinang sebagai destinasi pelancongan yang menarik di Asia Tenggara. Untuk makluman Yang Berhormat, taman tema mesra alam Escape! dan Penang Golf Club (yang sebelum ini dikenali sebagai Bukit Jambul Country Club) juga akan dibuka pada akhir tahun ini.

Sila nyatakan bilangan pelancong asing yang telah datang ke Pulau Pinang dalam tahun 2012? Apakah tempat pelancongan yang paling disukai oleh pelancong asing?

Kerajaan Negeri tidak mempunyai statistik pelawat asing yang melawat Pulau Pinang kerana data yang dikumpul oleh Imigrasi adalah daripada entry points ke Malaysia. Walau bagaimanapun, statistik penginapan hotel boleh dijadikan sebagai ukur rujuk pelancong yang datang ke Pulau Pinang. 

Mengikut data statistik yang telah diberi oleh Tourism Malaysia, jumlah pelawat asing yang telah menginap di hotel-hotel di Pulau Pinang dari bulan Januari ke Jun 2012 adalah 777,632 berbanding dengan 747,948 pada Jan-Jun 2011. Ini adalah penambahan sebanyak 3.7% berbanding dengan tempoh yang sama pada tahun 2011. 

Tempat-tempat pelancongan yang paling disukai oleh pelancong asing termasuk sekitar Bandar George Town, Batu Feringghi dan  Bukit Bendera. Pada tahun 2011 sahaja, sejumlah 693,590 pelancong telah melawati  Bukit Bendera. 

Sejak tahun 2008, adakah Kerajaan Negeri mewujudkan apa-apa tempat pelancongan yang menarik dan baru di Pulau Pinang untuk membangunkan sektor pelancongan negeri?

Walaupun Penang Global Tourism tidak bertanggungjawab untuk mewujudkan tempat-tempat pelancongan baru di Pulau Pinang, ia akan mempromosikan tempat-tempat yang menarik dan baru di Pulau Pinang, seperti bangunan-bangunan warisan yang dibaikpulihkan untuk dijadikan restoran-restoran, kedai kopi dan hotel-hotel butik yang baru-baru ini semakin bertambah  di sekitar bandar George Town. Tambahan lagi, pakej River Cruise yang memperkenalkan tempat-tempat tarikan pelancong di Seberang Prai yang dikendalikan oleh Juru Autocity juga turut dipromosikan oleh Kerajaan Negeri untuk menggalakkan pelancong-pelancong ke Seberang Prai. Di samping itu, taman tema mesra alam Escape! dan Penang Golf Club (yang sebelum ini dikenali sebagai Bukit Jambul Country Club) juga akan dibuka pada akhir tahun ini.

Banyak tokong-tokong yang bersejarah di Negara China telah dijadikan sebagai tempat pelancongan yang menarik, adakah Kerajaan Negeri bercadang membangunkan sebilangan tokong atau tapak bukan Islam atau masjid yang mempunyai sejarah lama sebagai tempat pelancongan, seperti Tokong Tua Pek Kong di Relau yang mempunyai sejarah melebihi 100 tahun?

Pada masa ini, Kerajaan Negeri tidak merancang untuk membangunkan tempat-tempat agama untuk dijadikan sebagai tempat pelancongan yang baru. Ini kerana Pulau Pinang sudah mempunyai sebilangan tempat-tempat agama yang terkenal seperti Gereja St George, Masjid Kapitan Keling, Tokong Kuan Yin, Masjid Acheh dan Kuil Sri Mahamariamman di George Town, Kek Lok Si di Air Itam, Masjid Terapung di Tanjung Tokong dan Tokong Ular di Bayan Baru. 

Apakah peranan yang diambil oleh Penang Tourism Global? Sila senaraikan dengan teliti berapa kali Pengurus Besar Jabatan tersebut ke luar negara, berapakah kos yang telah diguna, dan apakah keputusan atau manfaat yang telah dapat untuk menolong peningkatan Tourism Penang dalam tahun 2011-2012.

Penang Global Tourism merupakan biro pelancongan negeri yang ditubuhkan untuk bekerjasama dengan pemain-pemain industri pelancongan utama di dalam dan di luar Pulau Pinang, untuk mempromosikan pelancongan di negeri ini melalui hubungan yang lebih baik, data yang tepat serta aktiviti-aktiviti yang bersinergi. 
Misinya adalah untuk menarik lebih banyak pelancong ke Pulau Pinang, supaya dapat menjadi lokasi pilihan pelabur-pelabur asing, destinasi pilihan bagi pelancong, dan kediaman pilihan untuk sesiapa yang berhasrat kehidupan yang berkualiti di sebuah pulau kecil yang menawan dengan kemudahan-kemudahan bertaraf antarabangsa. 
Sejak akhir tahun 2011, Pengarah Urusan PGT telah memulakan penstrukturan semula organisasi PGT kepada beberapa jabatan khas supaya aktiviti-aktiviti PGT lebih diselaraskan mengikut peranan. PGT sekarang mempunyai jabatan-jabatan seperti berikut:-
1.    Pemasaran dan Promosi
1. Acara
1. Perkhidmatan Pelancongan dan Statistik
4. 	PCTE (Penang Centre of Tourism Excellence), satu jabatan baru yang ditubuhkan untuk meningkatkan tahap piawaian pelancongan dengan kerjasama institut-institut pengajian tinggi di Pulau Pinang.
Untuk senarai kos dan perjalanan luar negara yang telah digunakan oleh Pengarah Urusan PGT, sila rujuk kepada Jadual 3 di dalam fail Excel.

Aktiviti Chingay, Kereta Tiga Roda merupakan unsur seni dan warisan budaya bangsa yang berasal dari Negeri Pulau Pinang, adakah pihak kerajaan mempunyai rancangan untuk mempromosikan warisan budaya yang unik tersebut ke arah status antarabangsa? Apakah rancangan dan tindakan diambil untuk memajukan simbol tersebut kepada sedunia?

Untuk makluman Yang Berhormat, Kerajaan Negeri ada memperkenalkan aktiviti Chingay ke luar negara seperti membawa rombongan Chingay ke China dan Sarawak untuk persembahan ketika acara-acara pelancongan di sana, mengadakan National Chingay Competition setiap tahun, dan juga memaparkan Chingay di dalam program televisyen The Amazing Race.  

Untuk makluman Yang Berhormat, Kerajaan Negeri juga sedang merancang untuk menjalankan penggambaran filem tentang sejarah beca yang akan dipaparkan ke luar negara.

